ΠΑΡΑΡΤΗΜΑ ΙΙ – Φύλλο συμφωνίας με τις Τεχνικές και Λοιπές Απαιτήσεις

Η Τεχνική Προσφορά πρέπει να αποτυπωθεί, επί ποινή αποκλεισμού, στο παρόν Φύλλο Συμφωνίας με τις Τεχνικές και Λοιπές Απαιτήσεις, ψηφιακά υπογεγραμμένα σε μορφή . pdf στην πλατφόρμα του ΕΣΗΔΗΣ εντός του υπό-Φακέλου «Δικαιολογητικά συμμετοχής - Τεχνική προσφορά».

Η Τεχνική Προσφορά πρέπει να περιέχει: στοιχεία τεκμηρίωσης (εγχειρίδια, τεχνικά φυλλάδια, κ.λπ.), οποιοδήποτε επιπλέον στοιχείο τεκμηριώνει πληρέστερα την προσφορά του προσφέροντος και απαντά στις επιμέρους απαιτήσεις που τίθενται στην παρούσα πρόσκληση. Η εμφάνιση τιμής / τιμών στην Τεχνική Προσφορά, αποτελεί λόγο απόρριψης της προσφοράς.

**Οδηγίες συμπλήρωσης:**

* Για κάθε είδος συμπληρώνεται και υπογράφεται το αντίστοιχο Φύλλο Συμφωνίας με τις Τεχνικές και Λοιπές Απαιτήσεις.
* Ο Α/Α και η συνοπτική περιγραφή κάθε είδους στην παρούσα Διακήρυξη παρουσιάζεται στην επικεφαλίδα του αντίστοιχου Φύλλου Συμφωνίας με τις Τεχνικές και Λοιπές Απαιτήσεις. Στη Στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι (τεχνικοί όροι, υποχρεώσεις ή επεξηγήσεις) για τις οποία θα πρέπει να δοθούν αντίστοιχες απαντήσεις.
* Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» τότε η αντίστοιχη προδιαγραφή είναι υποχρεωτική για τον προσφέροντα, θεωρούμενη ως απαράβατος όρος σύμφωνα με την παρούσα πρόσκληση. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.
* Στη στήλη «ΑΠΑΝΤΗΣΗ» σημειώνεται η απάντηση του προσφέροντος. Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε Παράρτημα της Τεχνικής Προσφοράς το οποίο θα περιλαμβάνει αριθμημένα Τεχνικά Φυλλάδια κατασκευαστών ή αναλυτικές τεχνικές περιγραφές του εξοπλισμού κ.λπ. που κατά την κρίση του προσφέροντος τεκμηριώνουν τα στοιχεία των απαντήσεων στις τεχνικές προδιαγραφές.
* Τονίζεται ότι είναι υποχρεωτική η απάντηση σε όλες τις τεχνικές προδιαγραφές και η παροχή όλων των πληροφοριών που ζητούνται. Η αρμόδια Επιτροπή θα αξιολογήσει τα παρεχόμενα από τους προσφέροντες στοιχεία κατά την αξιολόγηση των Τεχνικών Προσφορών.

|  |
| --- |
| **ΦΥΛΛΟ ΣΥΜΦΩΝΙΑΣ ΜΕ ΤΙΣ ΤΕΧΝΙΚΕΣ ΚΑΙ ΛΟΙΠΕΣ ΑΠΑΙΤΗΣΕΙΣ****προμήθεια υγρών καυσίμων για τα οχήματα (τροχοφόρα & πλωτά) των Μονάδων Διαχείρισης Προστατευόμενων Περιοχών και της Κεντρικής Υπηρεσίας του Ο.ΦΥ.ΠΕ.Κ.Α.** |
| **Τεχνικές Προδιαγραφές** | **Απαίτηση** | **Απάντηση** |
| Τα υπό προμήθεια υγρά καύσιμα πρέπει να είναι ποιότητας όμοιας με εκείνη που παράγουν τα Ελληνικά Κρατικά Διυλιστήρια και θα πληρούν τις ισχύουσες προδιαγραφές που ορίζονται από το Ανώτατο Χημικό Συμβούλιο του Γενικού Χημείου του Κράτους ή ισοδύναμου οργανισμού άλλων κρατών μελών τις Ε.Ε | ΝΑΙ |  |
| Ύπαρξη πρατηρίων ικανών να εξυπηρετήσουν τις ανάγκες των Μονάδων Διαχείρισης του ΟΦΥΠΕΚΑ. | ΝΑΙ |  |
| Υποβολή καταλόγου με τουλάχιστον ένα σημείο πώλησης των ειδών που προσφέρει ο Ανάδοχος (πρατήριο υγρών καυσίμων) – είτε δικό του είτε συνεργαζόμενο – το οποίο θα βρίσκεται σε κάθε περιοχή του τμήματος για το οποίο υποβάλλεται η προσφορά | ΝΑΙ |  |
| Τα καύσιμα θα πρέπει να είναι απαλλαγμένα από προσμίξεις | ΝΑΙ |  |
| Το πετρέλαιο κίνησης θα καλύπτει τις προδιαγραφές που ορίζονται στο ΦΕΚ1507/Β/04.05.2012.Η βενζίνη (αμόλυβδη 95 οκτανίων) θα καλύπτει τις προδιαγραφές που ορίζονται στο ΦΕΚ 1531/Β/16.10.2003 | ΝΑΙ |  |
| Το πετρέλαιο κίνησης θα πρέπει να είναι κατάλληλο για χρήση στους διάφορους κινητήρες DIESEL. Θα είναι μίγμα υδρογονανθράκων, καθαρό, διαυγές και δεν θα πρέπει να περιέχει νερό ή άλλες ξένες ύλες σε ποσοστά μεγαλύτερα των προβλεπομένων. | ΝΑΙ |  |
| Η βενζίνη θα πρέπει να είναι κατάλληλη για χρήση στους διάφορους τύπους βενζινοκινητήρων που έχουν σχεδιαστεί να λειτουργούν με αμόλυβδη βενζίνη. Η αμόλυβδη βενζίνη θα είναι κλάσμα πετρελαίου καθαρό, διαυγές και δεν θα περιέχει νερό, ιζήματα, αιωρούμενα συστατικά ή άλλες ξένες ύλες. | ΝΑΙ |  |